Košický región
Dni srbskej kultúry
KOŠICE. Do soboty (vrátane) si v rámci nich v Dome techniky môžete pozrieť výstavu fotografií "Šafránové farby" fotografa Milivoja Miša Jocića. V sobotu si môžete v rámci prehliadky srbských dokumentárnych filmov pozrieť v kine Ster Century Cinemas v OC Galéria o 21.00 hod. snímku Keď semeno nezomrie od režiséra Siniša Dragina.
Odhalenie pamätníka
ROZHANOVCE. Dielo Ladislava Staňa staršieho a mladšieho môžete obdivovať už od dnešného dňa. Odhalené bude dnes o 14.00 hod. v parčíku pri Obecnom úrade v Rozhanovciach. Zároveň bude otvorená aj stála expozícia k 700. výročiu bitky pri Rozhanovciach.
Zlatý žobrák
KOŠICE. Medzinárodný festival lokálnych televízií ponúka aj dnes bohatý program. Okrem prehliadky súťažných filmov (9.00 - 13.00 hod.) v Dome techniky je pre verejnosť pripravené aj nesúťažné premietanie v kine Ster Century Cinemas v OC Galéria. Pod názvom Európa na plátne si môžete pozrieť množstvo zaujímavých snímok. Animovanú produkciu zastupuje napríklad film Crulic (14.45). Kontroverzná snímka vznikla na základe skutočného príbehu rumunského väzňa, ktorý zomrel v poľskom väzení na hladovku. Prehliadka odráža aj súčasnosť a dopady ekonomickej krízy v podobe gréckeho dokumentu s príznačným názvom Catastroika (16.00 hod.).
Burzy starožitností
BUDIMÍR/KOŠICE. Ďalšia z búrz starožitností, ktorú naposledy navštívilo rekordných viac ako 500 návštevníkov, bude v sobotu v zámockom parku kaštieľa Budimír od 8.00 do 12.00 hod. Súčasťou bude prezentácia knihy (10.00 hod.) košického autora Štefana Eliáša: Dejiny Košíc 2, spojená s autogramiádou. Druhá burza sa uskutoční v nedeľu od 8.00 do 12.00 hod. na Dominikánskom námestí v Košiciach.
Prešovský región
POKE festival
DRIENOVSKÁ NOVÁ VES. Multižánrový open air festival začína dnes. Konať sa bude v historickom areáli starej tehelne v obci Drienovská Nová Ves, ktorá sa nachádza medzi Prešovom a Košicami. Na hlavnom stage sa program začína o 15. hod., na rock stage o 19.10, na Beatcharger electro stage o 22.00 a na literárnom stejdži o 14.00. Divadlo bude mať tri predstavenia, začínajú o 17.30. Filmový kútik predstaví od 14. hod. tri filmy.
Slávnosti kultúry Rusínov-Ukrajincov
SVIDNÍK. Trojdňové svidnícke Slávnosti kultúry Rusínov-Ukrajincov začínajú sprievodným pro〜gramom. Od 8.30 sa deti zapoja do súťaže Maľovanie na asfalt. Od 10.00 je na Pešej zóne Škola ľudového tanca. Ďalšie sprievodné akcie budú v Podduklianskej knižnici - od 10.00 beseda s ukrajinskými spisovateľmi a v Múzeu ukrajinskej kultúry (SNM) – od 13.00 otvorenie výstavy Ukrajina v srdci od chorvátskeho Rusína. Piatkové folklórne pásmo začne o 16.30 vystúpením folklórnych súborov v meste. Na pešej zóne bude od 19.00 Koncert duchovnej piesne. Večer, od 21. hod. bude patriť tanečnej zábave.
Rapsodia
PREŠOV. Dnes večer bude v reštaurácii Staroslovan koncert kapely Rapsodia.
Zdravý úsmev pre každého
PREŠOV. Druhý ročník celoštátnej roadshow Orbit - Zdravý úsmev pre každého začína o 10. hod. Kamióm s kompletným vybavením bude vzdelávať ľudí na ulici armádného generála Svobodu v Prešove.
Quo vadis
PREŠOV. Divadlo Jonáša Záborského v Prešove uvedie o 18.30 muzikál Quo vadis. Pôvodný slovenský muzikál na motívy románovej historickej fikcie Henryka Sienkiewicza z čias starovekého Ríma.
Zborové slávnosti
VRANOV. Včera sa začal XXV. ročník Vranovských zborových slávností s medzinárodnou účasťou, ktoré organizujú spevácke zbory Ozvena a Societas Cantica. Koncerty sa uskutočnia v dome kultúry, ale aj v tamojších chrámoch. Festival potrvá do 17. júna. V rámci festivalu organizátori ponúkajú účastníkom workshop, seminár, spoločné stretnutia zborov, diskusný večer, výstavu výtvarných prác s hudobnou tematikou a mnoho iných aktivít.
Stopa
PREŠOV. Kapela Stopa vystúpi dnes o 19. hod. u Greka v Prešove.
Pavol Pintér
LIPANY. Lipanec Pavol Pintér vystúpi s muzikantmi z rôznych kapiel v Lipanoch v bare Orlík. Koncert začne o 20. hod.
Tatranský región
Literárne pásma v knižnici
POPRAD. Dnes sa v priestoroch Podtatranskej knižnice o 8.30 v oddelení umenia v Spišskej Sobote uskutoční literárne pásmo na tému J. C. Hronský: Tri múdre kozliatka a v ten istý deň o 10.00 v pobočke Juh 1 to bude literárne pásmo na tému G. Futová: Dokonalá Klára.
Akcie v Groteske
POPRAD. Dnes sa o 20.00 v priestoroch kaviarne Art Café Groteska uskutoční dance music party s Thomasom Dexterom.
Rock Fabric
POPRAD. Dnes sa v Rock Fabric Pube o 21.00 uskutoční metalová párty Suffering night.
Oldies Party
DOLNÝ SMOKOVEC. Tak, ako každý piatok v mesiaci sa aj dnes o 19.00 v priestoroch hotela Autis môžete tešiť na Oldies Party s DJ-om Frenkym.
Literárny Kežmarok
KEŽMAROK. Dnes sa v Kežmarku uskutoční 47. ročník celoslovenskej súťaže v literárnej tvorbe Literárny Kežmarok.
Kino Iskra
KEŽMAROK. V kine Iskra dnes o 19.00 premietnu slovenskú drámu režiséra Róberta Švedu Anjeli.
Archeológia v múzeu
POPRAD. Do 30. septembra si môžete vo výstavnej miestnosti Podtatranského múzea pozrieť výstavu Archeológia v múzeu plnú sprievodných podujatí.
Aha deti, čo to letí
POPRAD. Výstava v priestoroch Podtatranského múzea s názvom "Aha deti, čo to letí" potrvá do 30. septembra a je venovaná bocianovi bielemu. Na banneroch s dvojjazyčným (slovensko-anglickým) po〜pisným textom a fotodokumentáciou predstavujú jeden z najznámejších našich vtáčích druhov.
Spišský región
Ponuka kina Mier
SPIŠSKÁ NOVÁ VES. Kino Mier dnes o 19. hod. premietne akčný horor USA Prométheus.
Dietkovský blšák
SPIŠSKÁ NOVÁ VES. Materské centrum Dietka pripravilo na dnes od 13. do 16. hod. Dietkovský blšák pred zdravotným strediskom na sídlisku Mier.
Exit 2012
LEVOČA. Dnes sa v divadelnej sále a levočskom kine začína trojdňová celoštátna postupová súťaž a prehliadka amatérskeho divadla Exit 2012.
Ponuka filmového klubu
LEVOČA. Levočské kino dnes o 19. hod. ponúka poľskú drámu Miestnosť samovrahov.
Zemplínsky región
Ekumenický festival
TREBIŠOV/SEČOVCE. Dnes sa začína Gorazdov ekumenický festival sakrálnych skladieb programom v Cirkevnom gymnáziu sv. Jána Krstiteľa v Trebišove. O 9.30 hod. je pripravená vernisáž výstavy Sväté trojhviezdie Cyril - Gorazd - Metod, neskôr seminár pre mládež. Vo výstavnej miestnosti Kultúrneho centra v Trebišove sa začína o 15.30 hod. vernisáž výstavy Petra Vereščáka. Program dňa uzavrie o 18.00 hod. odborný výklad na tému cyrilometodská a svätogorazdská tradícia a vystúpenie mládežníckych zborov v rímskokatolíckom kostole Nanebovzatia Panny Márie v Sečovciach.
Kľúč k porozumeniu
HUMENNÉ. Dnes sa v rímskokatolíckom kostole Všetkých svätých začína 8. ročník festivalu Hudba – kľúč k porozumeniu a láske. Otvárací koncert, na ktorom sa predstavia zbory z Litvy, Vranova nad Topľou a Humenného, má začiatok o 19.00 hod.
Levočská biela pani
MICHALOVCE. V Zemplínskom múzeu prebieha zaujímavá výstava Levočská biela pani. Približuje príbeh Juliany Géczyovej-Korponayovej, ktorú ako 25-ročnú popravili za zradu. Výstava potrvá do 30. júna.
Kultúrne leto pri Fontáne lásky
HUMENNÉ. V nedeľu 17. júna na pódiu pri Fontáne lásky pokračuje Kultúrne leto. O 16.00 hod. vystúpi mužská spevácka skupina Rusinija a o 16.30 hod. žiaci a učitelia Súkromnej ZUŠ Via Arto.
Najdôležitejšie správy z východu Slovenska čítajte na Korzar.sme.sk.